സ്റ്റുഡന്റ് പൊലീസ് യൂണിഫോമില് തട്ടത്തിന് അനുമതിതേടി വിദ്യാര്ഥിനി ഇടപെടാനാകില്ലെന്ന് ഹൈക്കോടതി സ്റ്റുഡന്റ് പൊലീസ് കേഡറ്റ് യൂണിഫോമില് തലമറക്കാനും ഫുള് സ്ലീവ് വസ്ത്രംധരിക്കാനും അനുവദിക്കണമെന്ന വിദ്യാര്ത്ഥിനിയുടെ ആവശ്യത്തില് ഇടപെടാന് ഹൈക്കോടതി വിസമ്മതിച്ചൂ. തന്റെ മതപരമായ വിശ്വാസത്തിന്റെ അടിസ്ഥാനത്തില് യൂണിഫോമിനൊപ്പം തട്ടം ഇടാനും കൈകള് പൂര്ണമായി മറയ്ക്കുന്നതരത്തില് വസ്ത്രം ധരിക്കാനും അനുവദിക്കണമെന്ന് ആവശ്യപ്പെട്ട് കുറ്റിയാടി ഗവ ഹയര് സെക്കന്ററി സ്കൂളിലെ എട്ടാം ക്ലാസ് വിദ്യാര്ത്ഥിനി റിസ നഹാനാണ് കോടതിയെ സമീപിച്ചത്. എന്നാല് കേരള പൊലീസിന്റെ മാതൃകയിലാണ് സ്റ്റുഡന്റ് പൊലീസ് കേഡറ്റിന്റെ യൂണിഫോമെന്നും ഇതില് മതപരമായ മുദ്രകള് അനുവദിക്കാന് ആവില്ലെന്നും പൊലീസ് സേനക്ക് പൊതുവായ യൂണിഫോം ആണ് നിലവില് ഉള്ളതെന്നും സര്ക്കാര് വിശദികരിച്ചൂ. ഈ സാഹചര്യത്തില് ഹര്ജിക്കാരിക്ക് ആവശ്യമുന്നയിച്ചു സര്ക്കാരിനെ സമീപിക്കാവുന്നതാണെന്നു വ്യക്തമാക്കി ജസ്റ്റിസ് പി വി കുഞ്ഞികൃഷ്ണന് ഹര്ജി തീര്പ്പാക്കി. Tags: featured news high court student police